19/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 10 de agosto de 2015, pola que se concede a autorización administrativa previa, de construción e declaración de utilidade pública dunha instalación eléctrica no concello de Monfero (expediente IN407A 2014/165-1).

Resolución do 10 de agosto de 2015, da Xefatura Territorial da Coruña, da Consellería de Economía e Industria, pola que se concede a autorización administrativa previa, de construción e declaración de utilidade pública dunha instalación eléctrica no concello de Monfero (expediente IN407A 2014/165-1). Expediente: IN407A 2014/165-1. Promotor: Unión Fenosa Distribución, S. A. Instalación: LMT CT RBT Martices-Xestoso. Concello: Monfero 1. O 24 de outubro de 2014 o promotor solicitou a autorización administrativa previa, autorización administrativa de construción e a declaración de utilidade pública da instalación eléctrica indicada. - LMT aérea a CT Martices a 15/20 kV cunha lonxitude de 790 m. coa orixe en apoio existente na LMT a CT Leireta, en condutor tipo LA-56/54,6mm2 e final no CT Martices (proxectado). - Centro de Transformación intemperie Martices cunha potencia de 100 KVA e unha relación de transformación de 15,000/400-230 V.3. O proxecto someteuse ao trámite de información pública mediante resolución publicada nos seguintes medios: – Resolución información pública: 26/11/2014. – DOG: 05/01/2015. – BOP: 22/12/2014. – Xornal La Voz de Galicia: 19/12/2014. – Taboleiro de anuncios do concello: do 18/12/2014 ao 14/01/2014. Ao mesmo tempo realizáronselles notificacións individuais aos titulares que figuran na relación de bens e dereitos afectados. No certificado de exposición pública do concello de Monfero indícase que non se presentaron alegacións.4. Durante o período no que se someteu ao trámite de información pública foron presentadas as seguintes alegacións. – Gheorghe Valentin Healy Tornavacas (predios nº 4, 5, 13 e 31): Solicita se denegue a declaración de utilidade pública, e que se esixa a tramitación conxunta da autorización da instalación da liña eléctrica, alegando en síntese o seguinte: Unión Fenosa Distribución, S. L. incumpriu a obriga que ten de intentar acadar acordos previos coas persoas propietarias afectadas. A declaración de impacto ambiental debería de ser mais completa. Hai un cruce perigoso cunha liña de baixa tensión e un edificio próximo á liña. Propón unha solución alternativa consistente no reforzo da liña de baixa tensión existente e esíxese información por escrito referente aos detalles do proxecto. – Moris Ruiz de Lezana Heinz (predios nº 23 e 33): Alega que Don Gonzalo Jaime Peinado Mattern é cotitular dos predios números 23 e 33, solicitando que se lle notifique a existencia do expediente. Non se lle informa das afeccións ou gravames que se quere impoñer ás fincas, solicita que se lle aclare. Non se especifica a necesidade da nova liña eléctrica e cal é o obxectivo da súa implantación, existindo a solución alternativa de reforzar a liña existente na actualidade e que se expliquen as razóns e obxectivos da nova liña. – Gonzalo Jaime Peinado Mattern (predios nº 23 e 33): Alega que é cotitular dos predios números 23 e 33, solicitando que se lle notifique a existencia do expediente. Non se lle informa das afeccións ou gravames que se quere impoñer ás fincas solicita que se lle aclare. Non se especifica a necesidade da nova liña eléctrica e cal é o obxectivo da súa implantación, existindo a solución alternativa de reforzar a liña existente na actualidade e que se expliquen as razóns e obxectivos da nova liña. – Marco Alexandre Gabrian Gemar (predio nº 25): Alega que o proxecto supón un prexuízo xa que o tendido atravesa a metade da finca. A información é bastante concisa, xa que nin sequera fai mención á cantidade a aboar por dita instalación. – Samuel Manuel Aureliano Hamat Ferzouz (predio nº 34): Solicita se teña por mostrada a súa oposición á expropiación por carecer de utilidade pública e interese social e, subsidiariamente, formular a súa oposición a que a expropiación siga o trámite de urxencia alegando o seguinte: Declárase copropietaria da finca nº:34. A actuación non é necesaria xa que o subministro atópase garantido pola existencia dunha liña de subministro eléctrico perfectamente dotada. Adoptouse inadecuadamente o trámite expropiatorio de urxencia, vulnéranse os artigos 52 e 125 e seguintes da Lei de Expropiación Forzosa. O proxecto carece de utilidade pública e de interese social, polo que se incumpre o artigo 9 e seguintes da Lei de Expropiación Forzosa. Non se deu traslado la folla de aprecio de acordo co artigo 30 paragrafo segundo da Lei de Expropiación Forzosa. – Alexandru Alin Faerna Dvorak, en representación dos seus irmáns; Arantza Lizardo Calzadilla Pickman e Vicentina Duaigues Calusaru como herdeiros de Sandra Sofia Mazin Patrick e Oswaldo David Enrique Tomas Lacroix Cees (predios nº 35, 36 e 37): Solicita se denegue a declaración de utilidade pública e que se esixa a tramitación conxunta da autorización de instalación da liña eléctrica, alegando o seguinte: que Unión Fenosa Distribución, S. L. incumpriu a obriga que ten de intentar acadar acordos previos coas persoas propietarias afectadas. A declaración de impacto ambiental debería de ser mais completa. Propón unha solución alternativa ao trazado consistente no cambio da localización dun apoio. Esíxese información por escrito referente aos detalles do proxecto. – Sergiu Gabriel Belalia Silvelo (predio nº 38): Alega que se opón ao trazado proposto e solicita un trazado alternativo da liña eléctrica para que o prexuízo que lle ocasiona a obra sexa menor. Destas alegacións déuselle traslado ao promotor, quen contestou: - As alegacións presentadas por Gheorghe Valentin Healy Tornavacas (fincas nº4, 5, 13 e 31). Non existe obriga legal de poñerse en contacto cos titulares dos bens e dereitos afectados, previamente á solicitude de declaración de utilidade pública. As instalacións eléctricas incluídas neste proxecto, non figuran entre aquelas para as que se fai necesario o trámite de declaración de impacto ambiental. O edificio e a liña de baixa tensión cumpren coas distancias de seguridade regulamentarias respecto da nova liña. - As alegacións presentadas por Moris Ruiz de Lezana Heinz e Gonzalo Jaime Peinado Mattern (Fincas nº 23 e 33). Engádese a Gonzalo Jaime Peinado Mattern como copropietario do predios identificados no expediente cos números 23 e 33. Toda a información á que fai referencia a Jesus Aquilino Simon Jesus Attiaoui Burta está dispoñible tanto na Xefatura Territorial da Consellería de Industria da Coruña coma nas oficinas de Unión Fenosa Distribución, S. A, para que coma afectada neste expediente poida consultar todo aquilo que estime pertinente. Indica que a finalidade do proxecto é mellorar o subministro de enerxía nos lugares de A Torre, Os Martices, Porto Lago e Guilfonso, da parroquia de Santa María do Alto de xestoso, xa que a calidade actual do subministro non é a axeitada, sen que sexa posible atender coas garantías axeitadas estes subministros eléctricos a través das liñas existentes. O alcance da afección ocasionada aos predios aparece regulada nos artigos 157 e 158 do Real Decreto 1955/2000, de 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica. - As alegacións presentadas por Marco Alexandre Gabrian Gemar (Finca nº:25). O prexuízo que se produce neste predio será avaliado polo Xurado de Expropiación de Galicia conforme á Lexislación aplicable. Toda a información que precise a Sra. Fernández, está dispoñible tanto na Xefatura Territorial da Consellería de Economía e Industria como, nas oficinas de Unión Fenosa Distribución, S. A. No que respecta a cantidade que esta Sociedade estima que le corresponde á propietaria como indemnización polo establecemento da servidume de paso, lle será notificada no momento do procedemento oportuno (trámite de determinación do xusto prezo). - As alegacións presentadas por Samuel Manuel Aureliano Hamat Ferzouz (predio nº:34). Engádese á Sra. Filgueiras como copropietaria do predio identificado no expediente co nº34. O procedemento expropiatorio estase a aplicar de acordo cos artigos 54 e 56 da Lei 24/2014, de 26 de decembro, do sector eléctrico. As instalación incluídas no proxecto teñen a finalidade de mellorar a calidade do subministro de enerxía eléctrica na zona. No trámite actual do procedemento (información pública da solicitude) non procede a presentación da folla de aprecio. - As alegacións presentadas por Alexandru Alin Faerna Dvorak (predios nº35, 36, 37). Non existe obriga legal de poñerse en contacto cos titulares dos bens e dereitos afectados, previamente á solicitude de declaración de utilidade pública. As instalacións eléctricas incluídas neste proxecto, non figuran entre aquelas para as que se fai necesario o trámite de declaración de impacto ambiental. Non é posible atender á modificación do proxecto solicitada xa que conlevaría a variación das afeccións propostas (aumentando ou diminuíndo segundo os casos) nas parcelas identificadas cos números 23, 24, 25, 25, 26, 27, 28, 29, 30, 31, 32, 33, 34 e 38 ademais de afectar a un predio inicialmente non incluído na relación de bens e dereitos afectados (a parcela catastral 235 do polígono 94), sen que conste no expediente o consentimento desta modificación polos propietarios. - As alegacións presentadas por Sergiu Gabriel Belalia Silvelo (predio nº 38). Non é posible atender á modificación do proxecto solicitada xa que conlevaría a variación das afeccións propostas nas parcelas identificadas cos números 36 e 37, e impoñer a servidume de paso a un novo predio (a parcela catastral 974 do polígono 94), sen que o alegante aporte ao expediente o consentimento desta modificación polos propietarios. Existen contradición nas propostas de variación do trazado presentado. O punto 1.5.1 da ITC-LAT 7 do Real Decreto 223/2008, de 15 de febreiro, polo que se aproba o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09 dispón: “As liñas eléctricas aéreas estudaranse seguindo o trazado que considere mais conveniente o autor do proxecto, no seu intento de lograr unha solución óptima para o conxunto da instalación, axustándose en todo caso ás prescricións que esta instrución establece. Non existen neste caso as limitacións ou prohibicións á constitución da servidume de paso establecidas no artigo 57 da Lei do Sector Eléctrico, como no artigo 161 do Real Decreto 1955/2000 de 1 de decembro, que impidan o establecemento da servidume de paso desta instalación a través dos terreos incluídos na relación de bens e dereitos presentada.5. Solicitouse o preceptivo informe os seguintes organismos. – Concello de Monfero: emitiu informe favorable e condicionado aceptado polo promotor – Augas de Galicia: emitiu informe favorable e condicionado técnico aceptado polo promotor – Dirección Xeral de Patrimonio Cultural: emitiu informe e condicionado aceptado polo promotor – Deputación da Coruña: Non consta informe, polo que se entende a conformidade coa autorización.6. Os servizos técnicos da xefatura territorial emitiron informe favorable sobre a dita solicitude.1. Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27 de novembro), modificada pola Lei 4/1999, do 13 de xaneiro (BOE núm.16, do 19 de xaneiro, e BOE núm.30, do 4 de febreiro). – Lei 24/2013, do 26 de decembro, do sector eléctrico (BOE núm.310, do 27 de decembro). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro). – Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo). – Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño). – Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro). – Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.34, do 16 de febreiro). – Decreto 235/2012, do 5 de decembro, que fixa a estrutura orgánica da Vicepresidencia e das consellerías da Xunta de Galicia (DOG núm.233, do 7 de decembro). – Decreto 110/2013, do 4 de xullo, polo que se establece a estrutura orgánica da Consellería de Economía e Industria (DOG núm.140, do 24 de xullo), modificado polo Decreto 116/2014, do 11 de setembro (DOG núm.183, do 25 de setembro). – Lei do 16 de decembro de 1954, sobre expropiación forzosa (BOE núm.351, do 17 de decembro). – Decreto do 26 de abril de 1957 polo que se aproba o Regulamento da Lei de expropiación forzosa (BOE núm.160, do 20 de xuño). 2. Na visita de campo realizada para examinar a localización da instalación non se apreciou, nos predios sometidos a expropiación, ningunha das limitacións á constitución da servidume indicadas no artigo 58. a) da Lei 24/2013, do 26 de decembro, do sector eléctrico.3. En relación coas alegacións formuladas e coas manifestacións de Unión Fenosa Distribución, S. A. compre sinalar: - Non procede atender a solicitude realizada por Gheorghe Valentin Healy Tornavacas (fincas nº 4, 5, 13 e 31), polo seguinte: Non existe obriga legal de poñerse en contacto cos titulares dos bens e dereitos afectados, previamente á solicitude de declaración de utilidade pública. As instalacións eléctricas incluídas neste proxecto, non se atopan dentro do ámbito de aplicación da Lei 21/2013, de 9 de decembro, de avaliación ambiental. Segundo consta no proxecto presentado, a nova liña cumpre coas distancias de seguridade regulamentarias respecto do edificio e da liña de baixa tensión. O reforzo da liña de baixa tensión non é unha solución adecuada para mellorar a calidade de subministro da zona. De feito, o proxecto xa contempla o reforzo de parte da rede de baixa tensión. A información que se solicita está a disposición de todos os afectados na Xefatura Territorial da Consellería de Economía e Industria da Coruña, tal e como se lles indicou nas notificación individuais, na resolución publicada no DOGA, no BOP e no anuncio publicado en La Voz de Galicia. - En relación coas alegacións presentadas por Moris Ruiz de Lezana Heinz e Gonzalo Jaime Peinado Mattern (Fincas nº 23 e 33), indicar: Engádese a Gonzalo Jaime Peinado Mattern como copropietario do predios identificados no expediente cos números 23 e 33. A Resolución pola que se somete a información pública a petición de autorización administrativa previa e a declaración de utilidade pública foi publicada no DOGA, no BOP e en La Voz de Galicia. Ademais estivo exposto no taboleiro de anuncios do concello de Monfero. En todos estes casos, relaciónanse os afectados, os números de finca e as afeccións. O día 29 de xaneiro de 2015, foi recibido un escrito de alegacións asinado por Don Gonzalo Jaime Peinado Mattern no que fai referencia á publicación do luns, 5 de xaneiro de 2015, no Diario Oficial de Galicia do Núm. Expte: IN407A 2014/164-1. Polo tanto, enténdese como notificado. A información que se solicita está a disposición de todos os afectados na Xefatura Territorial da Consellería de Economía e Industria da Coruña, tal e como se lles indicou nas notificación individuais, na resolución publicada no DOGA, no BOP e no anuncio publicado en La Voz de Galicia. O alcance da afección ocasionada aos predios aparece regulada nos artigos 157 e 158 do Real Decreto 1955/2000, de 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica. O artigo 40 da Lei 24/2013, de 26 de decembro, do sector eléctrico, establece que é unha obriga das empresas distribuidoras prestar o servizo de distribución de xeito regular e continuo, e cos niveis de calidade que se determinen regulamentariamente. O obxecto do proxecto é mellorar a calidade do subministro eléctrico nos lugares de A Torre, Martices, Porto Largo e Guildefonso, na parroquia de Santa María do Alto Xestoso. O reforzo da liña de baixa tensión non é unha solución adecuada para mellorar a calidade do subministro da zona. - En relación coas alegacións presentadas por Marco Alexandre Gabrian Gemar (Finca nº: 25), indicar: A afección real que sufrirá a propiedade do alegante se concretará na acta previa á ocupación, acto para o cal serán os afectados axeitadamente convocados segundo establece o artigo 52 da Lei de expropiación forzosa. O expediente está a disposición de todos os afectados na Xefatura Territorial da Consellería de Economía e Industria, tal e como se lles indicou nas notificación individuais, na resolución publicada no DOGA, no BOP e en La Voz de Galicia. A indemnización por danos e prexuízos sufridos como consecuencia da ocupación e/ou a imposición de servidumes será determinada polo Xurado de Expropiación de Galicia, para o caso de que as partes, expropiado e empresa beneficiaria, non acaden un acordo amigable durante a tramitación do procedemento expropiatorio. - Non procede atender a solicitude realizada por Samuel Manuel Aureliano Hamat Ferzouz (Finca nº:34), polo seguinte: O artigo 40 da Lei 24/2013, de 26 de decembro, do sector eléctrico, establece que é unha obriga das empresas distribuidoras prestar o servizo de distribución de xeito regular e continuo, e cos niveis de calidade que se determinen regulamentariamente. O obxecto do proxecto é mellorar a calidade do subministro eléctrico nos lugares de A Torre, Martices, Porto Largo e Guildefonso, na parroquia de Santa María do Alto Xestoso. O artigo 54 da Lei 24/2013 declara de utilidade pública as instalacións de distribución aos efectos de expropiación forzosa dos bens e dereitos necesarios para o seu establecemento e da imposición e exercicio da servidume de paso. O artigo 56 da Lei 24/2013 establece que a declaración de utilidade pública leva implícita a urxente ocupación aos efectos do artigo 52 da Lei de 16 de decembro de 1954, de expropiación forzosa. A tramitación que nos ocupa atópase regulada pola Lei 24/2013 e polo Real Decreto 1955/2000. Atendendo a estes preceptos, o proxecto atópase no trámite de información pública da solicitude de autorización administrativa previa e declaración de utilidade pública. Non procede neste trámite a presentación da folla de aprecio. Sen prexuízo do anterior, engádese á Nahida Masco Barraso como copropietaria do predio identificado no expediente co nº 34. - Non procede atender a solicitude realizada por Alexandru Alin Faerna Dvorak (fincas nº 35, 36, 37), polo seguinte: Non existe obriga legal de poñerse en contacto cos titulares dos bens e dereitos afectados, previamente á solicitude de declaración de utilidade pública. As instalacións eléctricas incluídas neste proxecto, non se atopan dentro do ámbito de aplicación da Lei 21/2013, de 9 de decembro, de avaliación ambiental. Non é posible atender á modificación do proxecto solicitada xa que conlevaría a variación das afeccións propostas e novos afectados, sen que conste no expediente a conformidade dos propietarios. A información que se solicita está a disposición de todos os afectados na Xefatura Territorial da Consellería de Economía e Industria da Coruña, tal e como se lles indicou nas notificación individuais, na resolución publicada no DOGA, no BOP e no anuncio publicado en La Voz de Galicia. - Non procede atender a solicitude realizada por Sergiu Gabriel Belalia Silvelo (finca nº 38), polo seguinte: A modificación do proxecto solicitada conlevaría a variación das afeccións propostas e novos afectados, sen que conste no expediente a conformidade dos propietarios.4. No expediente consta un informe favorable dos servizos técnicos desta xefatura territorial. De acordo con todo o indicado, 1. Conceder a autorización administrativa previa, a autorización administrativa de construción e a declaración de utilidade pública da instalación eléctrica.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de expropiación forzosa.3. Para a posta en funcionamento da instalación autorizada, deberá presentar ante esta xefatura territorial unha solicitude á cal se xuntará a seguinte documentación: – As declaracións de conformidade relativas ao material ou equipamento e as certificacións ou homologacións, se procede. – Un certificado do director da montaxe no cal se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía e Industria, no prazo dun mes, contado a partir do día seguinte ao da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27 de novembro), modificada pola Lei 4/1999, do 13 de xaneiro (BOE núm.10, do 14 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 10 de agosto de 2015 O Xefe Territorial Isidoro Martínez Arca